**POUK NA DALJAVO - 1.R.**

**Učiteljica Smiljana Krapež**

**Ponedeljek, 11. maj 2020**

**Pozdravljeni učenci, pred nami je zadnji teden pouka na daljavo.**

**Naslednji teden se spet srečamo v šoli. Veselim se tega in upam, da se bomo kljub upoštevanju vseh previdnostnih ukrepov zaščite pred korona virusom imeli lepo.**

**MAT/ ŠTEVILA DO 15**

**Števila do 15 si že spoznal-a. Da boš znanje še utrdil reši naloge v DZ/MAT na straneh: 17, 18 in 19.**

**BODI NATANČEN PRI BARVANJU KVADRATKOV IN LEPO ZAPISUJ ŠTEVILA.**

 **SPO/ SPOZNALI SMO**

**Najprej si v DZ/SPO na strani 25 poglej *SPOZNALI SMO*, kjer se boš preveril kaj si se naučil v sklopu *POMLAD.* Poglej sličice, jih opiši in ob njih povej kaj si se še drugega naučil.**

**Starši naj te vprašajo, ti pa ustno odgovori na naslednja vprašanja:**

**Opiši značilnosti pomladi?**

**Katere so prve pomladne cvetlice?**

**Bi znal opisati zvonček in trobentico?**

**Kaj se spomladi dogaja s sadnim drevjem?**

**Kako zraste fižol?**

**Opiši vremenske znake in vreme, ki se ves čas spreminja.**

**Kako ti skrbiš za čisto naravo?**

**Ta teden nam vremenoslovci napovedujejo dež, zato bo raziskovalna naloga v Mali knjižici poskusov in raziskovanj na strani 14 ravno pravšnja.**

**Doma poišči posode podobnih oblik kot jih vidiš na sliki v DZ. Posode postavi na dež. Pusti jih nekaj časa na dežju.**

**Nato prelij vodo iz posode v kozarce. Pri tem naj ti pomagajo starši. Pobarvaj toliko kozarcev, kolikor je bilo vode v posamezni posodi. Obkroži posodo v kateri je bilo največ vode.**

**Če bo padavin malo, boš poskus izvedel naslednjič, ko bo deževalo.**

**ŠPO/ VADBA PO POSTAJAH**

****

**Prosi starše naj ti izmerijo čas izvajanja vaje.**

**Če bo deževalo lahko greš s starši primerno oblečen in obut na pomladni sprehod v bližnjo okolico hiše. Sprehod v dežju je lahko pravo doživetje!**

**SLJ/ ČRKA P**

**Najprej glasovna igra priplula je ladja polna stvari na P.**

**Največ besed se začne na črko P, zato ti ne bo težko poiskati besed z začetnim glasom P: PETER, PIKAPOLONICA, … .**

**Besede, ki imajo P v sredini: OPEKA, OPROSTI, … .**

**Besede, ki imajo P na koncu besede: REP, OKLEP, … .**

**Črka P je črka, ki ima na levi ravno črto in z vrha do polovice zaokrožen trebuh.**

**Starši naj ti zapis pokažejo po zraku in po tvojem hrbtu, lahko tudi po pesku ali kje drugje.**

**Še sam jim napiši črko P po hrbtu, pazi da bo trebušček P- ja lepo zaokrožen.**

**Vadi zapis črke P na učnem listu. Večkrat prevleci črko P na veliko, da osvojiš pravilne poteze zapisa črke P.**

**ČE TI GRE NAPIŠI OB SLIČICAH BESEDE, LAHKO PA SI SAM IZBEREŠ BESEDE IN NARIŠEŠ ALI NAPIŠEŠ. Reši naloge v DZ/OPIS na strani 48 in v rdečečem polju na stani 49. Reši še zadnjo nalogo na strani 49. Vstavi črko P in preberi besede. Ti uspe?**

 ****